Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13585

2. Megjegyzés. - A szög útirány-vezetési és az adat funkciók “begyűjtésére”és érvényesítésére vonatkozó tájékoztatások a “G”- Melléklet 7.3 pontjában kerültek megadásra. 3.11.6.1.1.2 Ahol a kisugárzott jel teljesítmény-sűrűsége elég magas ahhoz, hogy a légijármű fedélzeti vevő zaj-hozzájárulása jelentéktelenné váljon, ott a légijármű fedélzeti berendezés nem csökkentheti semelyik dekódolt szög útirány-vezetési jel pontosságát az útvonal-követési hibánál (PFE) plusz, vagy mínusz 0,017 foknál nagyobb értékben, vagy a kormányzási elmozdulási zajnál (CMN) plusz, vagy mínusz 0,015 foknál (oldalszög) és plusz, vagy mínusz 0,01 foknál (magassági szög) nagyobb értékben. 3.11.6.1.1.3 Abból a célból, hogy a pontos útirány-vezetés a futópálya felülete feletti 2,5 méternél (8 láb) elérhető legyen, a légijármű fedélzeti berendezésnek 0,04 foknál kisebb kormányzási elmozdulási zajt (CMN) kell létrehozni a fenti 3.11.4.10.2 b) alpontban megadott teljesítmény-sűrűség mellett. 3.11.6.1.2 Dinamika tartomány 3.11.6.1.2.1 A légijármű fedélzeti berendezésnek képesnek kell lenni a jelek "begyűjtésére" és a fenti 3.11.6.1.1.2 pontban lévő teljesítményt ki kell, hogy elégítse ott, ahol bármely kisugárzott jel teljesítmény-sűrűségének az értéke a fenti 3.11.4.10.1 pontban meghatározott minimum érték és az azon feletti maximum mínusz 14,5 dBW/m2 érték között van. 3.11.6.1.2.2 A vevő teljesítménye nem csökkenhet a meghatározott értékeken kívülre akkor, amikor a fenti 3.11.6.1.2.1 pontban meghatározott maximális különbségű szintek állnak fenn az egyes funkciók jel teljesítmény-sűrűsége között. 3.11.6.1.3 A vevő berendezés szög adat kimeneti szűrőjének jellemzői 3.11.6.1.3.1 A szinuszos bemeneti frekvenciáknál a vevő kimeneti szűrői nem gerjeszthetnek a szög adatokban olyan amplitúdó ingadozást, vagy fáziskésést, ami 20 százaléknál nagyobb mértékben meghaladná azt, mint ami egy 10 rad/s sarok-frekvenciájú egypólusú aluláteresztő szűrővel elérhető. Megjegyzés. - A csak vizuális kijelző egységek működtetésére szánt vevő kimeneteknél hasznos lehet megfelelő további szűrés. A kimenő adatok szűrésére vonatkozó kiegészítő tájékoztatások a "G" Melléklet 7.4.2 pontjában kerültek megadásra. 3.11.6.1.4 Szomszéd csatorna hamis vétel. A fenti 3.11.6 pontban meghatározott vevő teljesítményt kell kielégíteni akkor, amikor a kívánt jelek és az adott frekvenciára központosítottan egy 150KHz-es sávszélességben lévő szomszédos csatorna jelek között az arány egyenlő, vagy nagyobb, mint a következő pontokban ismertetett jel/zaj viszony (SNR) értékek:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes